b'\n_START_ARTICLE_\nJules Massenet\n_START_SECTION_\n\xc5\xbdivljenje\n_START_PARAGRAPH_\nRodil se je v \xc5\xa1tevil\xc4\x8dni dru\xc5\xbeini upokojenega in\xc5\xbeenirskega oficirja. Glasbeno izobrazbo je dobil na pari\xc5\xa1kem glasbenem konservatoriju. Leta 1863 je dobil Rimsko nagrado za kantato David Rizzio. Leta 1878 je postal profesor skladbe na konservatoriju, ravnateljevanje, ki so mu ga pozneje ponudili kot nasledniku Ambroisea Thomasa, pa je zavrnil. Postal je tudi \xc4\x8dlan akademije in leta 1910 njen predsednik. Na pari\xc5\xa1kem konservatoriju sta bila mdr. njegova u\xc4\x8denca znamenita Debussy in Charpentier.\n_START_SECTION_\nDelo\n_START_PARAGRAPH_\nPisal je samospeve na besedila francoskih pesnikov, orkestralna dela, balete, oratorije in kantate, a najve\xc4\x8djo slavo so mu prinesle opere (napisal jih je dvajset).'